**Татар телендә гомуми белем бирү оешмалары укучылары өчен татар әдәбиятыннан олимпиада сорауларына *якынча җаваплар***

**(мәктәп туры, 2022-2023 уку елы) 8 нче сыйныф**

**Максималь балл – 40.**

1. **Теоретик бирем (10 балл).**

1. Суфичылык әдәбиятына хас билгеләрне сана. Иҗатларында суфичылык чагылыш тапкан язучыларга мисаллар китер. (***Дәреслек 9-10 бит.)*** (10 балл)

1. **Әдәби текст белән эш (20 балл).**

Кыз урта буйлы, башында яхшы Казан калфагы киелмеш, өстендәге күк йон камзулы нәзек вә зифа буена яхшы ярашып тора. Муенында саф көмеш монетлар (тәңкәләр) киелгән, вак-вак атлап үткән вакытта, акчалар чылдыр-чылдыр бәрелерләр. Аягында тамбурлы читек-башмак, чәче вә күзләре, вә кашлары ялтыравык кара, йөзе нурлы, кызгылт ак, борыны кечкенә вә гүзәл.

1. Әлеге өзек кайсы әсәрдән?(«***Хисаметдин менла»***) Авторы кем? (***М. Акъегет***) (2 балл).

2. Өзектә сурәтләнгән кыз кем ул? (***Мөсафирханә хуҗасы Габбас бай кызы Хәнифә. Хисаметдин менланың кәләше.***) (3 балл).

3. Әсәрнең төп идеясен әйтеп бир. (***Төп идея – мәгърифәтчел идея. Дини, дөньяви белемнәргә, һөнәргә ия, әхлаклы яшьләр үзләре дә бәхеткә ирешә, милләтне дә алга илтә.Милләт язмышы алар кулында.***) (5 балл).

4. Әсәрнең төп героена нинди сыйфатлар хас? Характеристика бир (5 балл). (***Хисаметдин менлага характеристика***.)

5.Бу әсәрдә төп каршылык кемнәр арасында? (***Бикбулат хәзрәт һәм Хисаметдин менла арасында***.) Бу каршылыкның сәбәбе нәрсәдә? (***Җәдитчелек белән кадимчелек, искелек белән яңалык көрәше***.)Ахырда кайсылары өстен чыга?(***Яңалык тарафдарлары өстен чыга. Хисаметдин менла һәм фикердәшләре җиңеп чыга.***) Ни өчен? (***Мәгърифәтчелек идеясе таләпләреннән чыгып, искелек җиңелә.***)(5 балл)

1. **Иҗади бирем (10 балл).**

«Минем яраткан язучым» темасына 25 җөмләдән торган инша яз (10 балл).