**Татар телендә гомуми белем бирү оешмалары укучылары өчен татар әдәбиятыннан олимпиада сорауларына *якынча җаваплар***

**(мәктәп туры, 2022-2023 уку елы) 5 нче сыйныф**

**Максималь балл - 40**

1. **Теоретик бирем (10 балл).**

1.Халык авыз иҗатының бер төре булган әкият жанрына үз сүзләрең белән билгеләмә бир. (*Дәреслек 4, 5, 30 битләр. Әкиятнең тематик төрләрен аерып чыгару мәҗбүри түгел*: ***Чынбарлыкка туры килү соралмый, фантастик образлар, гайре табигый хәлләр өстенлек итә. Акыл, тәрбия, тормыш тәҗрибәсе бирүне максат итә, халыкның үзенә хас әхлак, гореф-гадәтләрен чагылдыра һ.б.***) (10 балл)

1. **Әдәби текст белән эш (20 балл).**

Айгыр, озак ышкына торгач, әлеге алтмыш колачлы алтын тирәкне

сындырыр. Аның шатор-шотыр сынган тавышына син базыңнан сикереп чык та бик тиз генә әлеге алтмыш колачлы ала айгырга атланырга тырыш. Атлана алмасаң – ялына ябышырга, ялына ябыша алмасаң, койрыгына ябышырга тырыш. Әгәр дә син аңарга эләгә алсаң, бәлки, анаңны таба алырсың. Инде бер аңарга эләксәң, ул утка керсә – утка кер, суга керсә – суга кер, ябышкан җиреңнән кулыңны ычкындыра күрмә. Әгәр дә ычкындырсаң, шунда ук **һәлак булырсың**. Шушы **михнәтләргә** түзә алсаң, анаңны табарсың, **чыдамасаң**, анаңны таба алмассың.

1. Бу өзек кайсы әкияттән? ***(«Ак бүре»***) Әкияттәге әлеге сүзләрне сөйләүче геройны ата (***Ак бүре***) (2 балл).

2. Әсәрнең төп герое кем? (***Патшаның төпчек улы.***) (2 балл).

3. Әкияттә иң явыз герой ничек атала? (***Дию***) Ул нинди начарлык эшли? (***Патшаның хатынын урлый.***) Аны кем җиңеп чыга (***Патшаның төпчек улы.***)(3 балл).

4. Өзектә каралтып күрсәтелгән сүзләрнең синонимнарын табып яз (3 балл). (***һәлак булырсың******– үләрсең; михнәтләргә –азапларга, авырлыкларга; чыдамасаң-түзмәсәң***.)

5. Төп геройга характеристика бир (10 балл).

1. **Иҗади бирем (10 балл).**

«Әкиятләр мине нәрсәгә өйрәтә» темасына 10 – 12 җөмләдән торган инша яз (10 балл).